# ZÁPISNICA ZO ZASADNUTIA  VÝBORU SPS 28.1.2014, Bratislava

**Prítomní :** Bánovčin, Benedeková, Buchanec,Bzdúch, Kovács, Kralinský, Podracká, Prcúchová, Šagát,Šimovičová

**Ospravedlnení :** Dluholucký, Hruškovič, Kuchta

**Program**

1. Kontrola uznesení (Šagát)
2. Kritériá na podporu kongresovej aktivity členov SPS a na podporu knižnej publikačnej aktivity-dokončenie diskusie (Kovács)
3. Stratégia spolupráce výboru SPS,NS SPS, UNICEF .....v programe edukácie zdravotníckych pracovníkov na podporu dojčenia na Slovensku (Šagát, Benedeková)
4. Redakčná rada Čes.-Slov.Pediatrie (Šagát)
5. Príprava volieb do výboru SPS (Benedeková)
6. Jubilanti SPS v r.2014 ( Benedeková)
7. "LUCKA" projekt  (Šagát)
8. Homeopatická liečba versus odborné podujatia SPS (Šagát)
9. Rôzne

V úvode zasadnutia členovia výboru uctili minútou ticha pamiatku na prof.MUDr.Alicu Kapellerovú, DrSc., významnú osobnosť slovenskej pediatrie, dlhoročnú prednostku 2.detskej kliniky DFNsP a LFUK a dlhoročnú aktívnu členku výboru Slovenskej pediatrickej spoločnosti.

**Ad 1. Kontrola uznesení**

**1/4/2013** pokračuje (akreditácia pre certifikovanú pracovnú činnosť pre sestry – problematika dojčenia)

**2/4/2013** dnes na programe (Podpora dojčenia na Slovensku)

**3/4/2013** splnené (DOMPERIDON)

**4/4/2013** pokračuje dnes (projekt „LUCKA“)

**6/4/2013** dnes na programe **(**Kritériá na podporu kongresovej účasti členov SPS a na podporu knižnej publikačnej aktivity 2. bod programu)

**9/4/2013** ZPD – splnené, hlavný odborník MZSR pre pediatriu odovzdal ZPD na MZSR (MUDr. Rajkovičová), ako súčasť zdravotnej dokumentácie dieťaťa

**Ad 2. Kovács predložil doplnené návrhy:**

**Návrh na podporu kongresovej účasti členov SPS.**

*Podmienky:*

Vek do 35 rokov

* Člen SPS
* Účasť na kongrese svetovej alebo európskej pediatrickej spoločnosti (alebo spoločnosti pediatrickej subšpecializácie) – je možné aplikovať o podporu iba na jedno podujatie ročne
* Prvý autor prijatého abstraktu
* Žiadosť účastníka so stručnou anotáciou/abstraktom a vyjadrením prednostu/tútora sa podáva do 31.januára kalendárneho roka, v ktorom sa kongres koná (v roku 2014 výnimočne do 1.3.2014).
* Pri splnení uvedených podmienok výbor udelí predbežný súhlas so žiadosťou, definitívny súhlas sa udeľuje až po predložení potvrdenia od organizátorov kongresu o prijatí príspevku.

*Podpora:*

* Úhrada kongresového poplatku individuálne do výšky max. 400 €
* Ročne sa hradí maximálne 10 žiadostí

*Hodnotenie:*

* O podpore rozhodne výbor SPS na svojom prvom zasadnutí v danom roku väčšinou hlasov svojich členov

**Návrh na podporu knižnej publikačnej aktivity**

*Hodnotenie:*

* Žiadosti sa podávajú dvakrát ročne (do 31.januára resp. 1.júla kalendárneho roku)
* Výbor posudzuje plánované knižné publikácie z hľadiska

Primeranosti a šírky autorského kolektívu

Odbornej nezávislosti diela

Významu pre širokú pediatrickú obec

*Kategórie:*

Na podporu sú spôsobilé diela v nasledovných kategóriách

* Učebnice – podpora v závislosti od rozsahu 2000-5000 €
* Monografie s rozsahom aspoň 150 normostrán sa posudzujú so silným dôrazom na predchádzajúcu vedeckú (!!) publikačnú aktivitu autora v danej špecifickej téme v impaktovaných/karentovaných vedeckých časopisoch – podpora v závislosti od témy a rozsahu 1000-2000 €

*Hodnotenie:*

* O podpore rozhodne výbor SPS na svojom prvom zasadnutí po uplynutí termínu podávania žiadostí väčšinou hlasov svojich členov

**Ad 3**

Benedeková referovala o stratégii podpory dojčenia na Slovensku. V spolupráci s UNICEFom (Haľamová), Neonatologickou sekciou SPS (Chovancová) a predsedom Národného výboru pre podporu dojčenia (Litavec) navrhujú vytvorenie Pracovnej skupiny SPS pre podporu dojčenia podľa čl.VII., bod 3 Stanov SLS. Výbor súhlasil.

Vypracujú štatút pracovnej skupiny a predložia ho na schválenie Prezídiu SLS (čl.IX, bod 8 Stanov SLS), aby mohol edukačný program pre zdravotných pracovníkov na podporu dojčenia plynule pokračovať na pôde SPS v spolupráci so všetkými doteraz zúčastnenými zložkami a rovnako aby pokračoval aj certifikačný proces BFHI.

Benedeková referovala o spoločnom stretnutí zástupcov UNICEFu a výboru SPS u štátneho tajomníka MZSR Viliama Čisláka, ktorého informovali o vážnej situácii v realizácii projektu Baby Friendly Hospital Iniciative (BFHI) na Slovensku v závislosti s jeho finančným zabezpečením zo strany MZSR (viď vzájomná korešpondencia uvedená na webovej stránke SPS – [www.sls-sps.sk](http://www.sls-sps.sk)). Výsledok písomnej ako aj osobnej komunikácie ja negatívny.

**Ad.4**

V Redakčnej rade časopisu Čes-Slov.Pediatrie dochádza v poslednom období zo strany slovenských členov ku zmenám: Dluholucký, Benedeková a Buchanec sa vzdávajú členstva v RR a odporúčajú na svoje miesto Kralinského a Bzdúcha. Výbor akceptuje. V tejto súvislosti bol na zasadnutí RR v Prahe zvolený RR Kovács zástupcom vedúcej redaktorky (na miesto Benedekovej).

**Ad 5**

Benedeková informovala o budúcich voľbách do výboru SPS, ktoré by sa mali konať na jeseň t.r. Je potrebné na budúcom zasadnutí výboru pripraviť kandidátku, požiadať Dozornú radu o správu za uplynulé obdobie, zvoliť členov volebnej komisie. Spôsob volieb bude jednokolový, korešpondenčný. GRAND PRIX SPS na rok 2014 výbor udeľuje prof.MUDr.A.Jurkovi, DrSc..

**Ad 6**

Benedeková predložila zoznam jubilantov v roku 2014 a po diskusii sa odporučili ocenenia, ktoré sa predložia na schválenie Prezídiu SLS.

**Ad 7**

V období od konania výboru v Martine požiadal Kovács predsedu Šagáta, aby výbor prijal jeho abdikáciu vo funkcii odborného garanta projektu „Učme deti zdravo piť“. Šagát jeho abdikáciu prijal a na jeho žiadosť prijal funkciu garanta Buchanec, ktorý referoval o projekte, poukázal na niektoré problematické časti a odporučil projekt ešte na prepracovanie.

**Ad 8**

Po diskusii členovia výboru sa zhodli na závere, že problematika homeopatie nemá žiadne miesto a priestor v programe pediatrických konferencií.

**Ad 9 Rôzne**

1. Prcúchová referovala o zasadnutí EAP v Izraeli
* Na zasadnutí Eur.Ped.Akadémie bola schválená kandidatúra Slovenska na konanie jarného zasadnutia EAP. Delegáti Frecerová, Prcúchová a Kovács pripravia prezentáciu Slovenska. Zasadnutie EAP sa bude konať 28.mája 2014 v Rzesove v Poľsku a v roku 2015 v Bratislave.
* Prebehli voľby EAP: prezident Dr.Tom Stiers (Nórsko), viceprezident Stefano Del Torso (Taliansko), predseda vzdelávacej rady Christofer Merciér (Francúzsko).
* Uskutočnili sa rokovania pracovnej skupiny pre očkovanie – problematika očkovania predčasne narodených detí, odmietanie očkovania a pod. Izrael používa nasálnu vakcínu proti chrípke. Diskutovalo sa o projekte elektronickej dokumentácie a o projekte RICHE (Research into Child Health in Europe)
* Pracovná skupina pre spoločný kmeň v pediatrii – ako východisko sa použije SYLABUS pre spoločný kmeň s GPEC kapitola III. Shimon Barak (Izrael) predstavil návrh na „Manuál primárnej pediatrie“.
* Skupina pre „Rare diseases (Journal [www.rarejournal.org](http://www.rarejournal.org)) rokovala o novej klasifikácii
* Kongres EAPS sa bude konať 17.-21. Októbra 2014
1. Prcúchová referovala o problematike v primárnej starostlivosti. Je problém vo vzdelávaní – končí prechodné ustanovenie o vzdelávaní v pediatrii týkajúce sa primárnych pediatrov. V pripomienkovom konaní MZSR už prešla študijná náplň všeobecných lekárov pre dospelých, kde sa rozširujú kompetencie a objavuje sa aj vek už od 15 rokov veku.
2. Stanovisko hlavnej odborníčky MZSR pre odbor pediatrická gastroenterológia, hepatológia a výživa k dokumentu „Mýty o dojčenskej a detskej výžive“, spracovaného firmou Nutricia s.r.o. MUDr. Iveta Čierna, PhD. súhlasí s jeho obsahom, nakoľko spĺňa všetky kritériá odporúčané pre dojčenskú a detskú výživu.
3. „Danone“
4. Výbor odsúhlasil použitie loga SPS počas 3 veľkých seminárov organizovaných z edukačného grantu GSK – organizuje Pamida: Moderná škola očkovania 2014. Semináre budú dvojdňové, zaradené do CME. Budú na Kaskádach 28.-29.3., v Piečťanoch 4.-5.4 a v Tatrách 11.-12.42014
5. Kovács v súvislosti s odsúhlasením nových kritérií na podporu knižnej publikačnej aktivity požiadal výbor o finančnú podporu učebnice „Pediatria“ autorov László Kovács a spoluautori, Bratislava 2010. Učebnica spĺňa požiadavky, preto výbor odsúhlasil finančný príspevok 5 000,- €.
6. Odborné podujatia:
* XI. Český pediatrický kongres 18.-20.september 2014, Zlín, Česká republika
* Joint Meeting of Paediatric Nephrology GPN and WGPN CPS 26.-29.3.2014, hotel Diplomat, Praha, [www.gpn2014.Praque.eu](http://www.gpn2014.Praque.eu)
* The International Neonatology Association Conference (INAC 2014), 3.-5.apríl 2014, Valencia, Spain
* 3rd Internat.Symposium on Developmental Perinatal and Neonatal Medicin – Extremely Low Birth Weight Infant – Transition – High-Risk Morbidity – Long-Term Outcome, 2.-4. Května 2014, Kongresové centrum KC City Na Pankráci

**Nové uznesenia**

**1/1/2014** Výbor odsúhlasil oba návrhy na podporu kongresovej účasti aj na podporu knižnej publikačnej aktivity. Kritériá budú vyvesené na našej webovej stránke (Benedeková)

**2/1/2014** splniť všetky administratívne a právne kritériá pre vytvorenie PS SPS pre podporu dojčenia (Benedeková).

**3/1/2014** Šagát oboznámi vedúcu redaktorku časopisu Čes.-Slov Ped, prof. MUDr. Hanu Hrstkovú, CSc. o personálnych zmenách v RR zo slovenskej strany.

**4/1/2014** Príprava volieb do výboru SPS (Benedeková)

**5/1/2014** Benedeková administratívne pripraví ocenenia pre jubilantov

**6/1/2014** Projekt „Lucka“ – potrebné (zo strany iniciátora projektu) ešte dopracovať a potom e-mailovou poštou Buchanec rozošle členom výboru

**7/1/2014** Vyvesiť na web vyhlásenie výboru SPS o homeopatii

**8/1/2014** Súhlas výboru s dokumentom „Mýty o dojčeneckej a detskej výžive“ (Šagát oznámi firme Nutricia)

**9/1/2014** Výbor poveruje Kovácsa, Prcúchovú, Frezerovú vypracovaním prezentácie Slovenskej pediatrickej spoločnosti na zasadnutí Európskej pediatrickej akadémie 28.mája 2014 v Rzesove, Poľsko

**10/1/2014** Výbor odsúhlasil príspevok 5000,- € na učebnicu „Pediatria“ (László Kovács a spoluautori)

**11/1/2014** Výbor poveruje Šagáta a Benedekovú napísať spoločný list so SV pri UNICEF ministerke zdravotníctva ohľadne projektu BFHI a podpore dojčenia na Slovensku.

Budúce zasadnutie výboru SPS sa bude konať 23.4.2014, Hotel Saffron, Bratislava,

Radlinského ul.

**Doc.MUDr.M.Benedeková, PhD Prof..MUDr.T. Šagát. CSc.**

Vedecká sekretárka SPS predseda SPS